Dis skoutyd op Malmesbury – dié courant
Dis skoutyd op Malmesbury
October 23, 2019 October 28, 2019 johankiekies@gmail.com	0 Comments
Malmesbury hou weer dié naweke skou en soos elke jaar is daar die immergewilde afdelings en 'n paar opwindende nuwe toevoegings om te verseker die aanbod voorsien in elke smaak.
Die perdeprogram is een van die ankers van die skou en daar is weer meer as 'n 100 klasse waarin die onderskeie rasse/kategorieë sal deelneem. Dit sluit in die gewilde Saalperde, SA Vlaam, Walliese Ponies en SAR-klasse. Die perdeprogram begin die Donderdag om 09:00 en duur tot 13:00. Die tye vir die arenaprogram vir Vrydag is 08:30 tot 18:30 en Saterdag van 08:00 tot 17:00.
Die Jeugskou vind weer môremiddag (Donderdag) plaas en die jong deelnemers wys hul slag in die hantering van skape, bokke, beeste en hoenders. Die Jeugskoue het die laaste klompie jare landwyd 'n oplewing beleef en is ook baie gewild by Malmesbury Skou.
Daar is vanaand reeds 'n ABBA Damesaand vanaf 18:30. Die deurwinterde Mike McCully en sy groep, Mike McCully & the Harmonix, sal die ABBA-musiek verskaf. Daar is kosstalletjies en 'n kontantkroeg.
Malmesbury hou weer skou
Malmesbury se jaarlikse skou vind dié naweek plaas en daar is pret en vermaak vir die hele gesin. Toegang beloop R50 per volwassene en R20 vir kinders onder 18 jaar
Posted by dié courant on Tuesday, 22 October 2019
Môre se program word afgesluit met 'n Moedskep Burger-aand vanaf 19:00 by Patat se Gat.
Vrydagaand is dit weer die gewilde Steak-ete en Dans vanaf 19:00. Vanjaar sal Wynand Windpomp & Manie, Mirandi (SA Idols-finalis) & DJ Kaalkop die musiek maak. Die kaartjies kos R180 per persoon en daar is 'n kontantkroeg (Geen eie drank)
Naas die perdekampioenskappe, is daar ook die Wes-Kaapse Boerboel-klubskou vanaf 09:30. Skakel Wesley Leukes by 078 456 6803 vir meer inligting.
Om 11:00 is daar 'n poppekas met 'n Jan-en-die-Boontjierank-verwerking en om 14:00 is daar 'n vertoning van 'n Rooikappie-en-die-wolf-verwerking .